《长安喜雪（一作陈羽诗）》
唐代·朱湾

千门万户雪花浮，点点无声落瓦沟。全似玉尘消更积，

半成冰片结还流。光含晓色清天苑，轻逐微风绕御楼。

平地已沾盈尺润，年丰须荷富人侯。

作者简介：朱湾（约公元七六六年前后在世）字巨川，号沧洲子，西蜀人。生卒年均不详，约唐代宗大历初前后在世，唐代宗大历年间进士。性浪漫，好琴酒，放纵山水，不应徵辟。工诗，善于咏物。李勉镇永平，嘉其风操，厚币邀至，署为府中从事。日相谈讌，分逾骨肉。久之，尝谒湖州崔使君，不得志，以书作别，尽吐牢骚。遂归会稽山阴别业。湾著有诗集四卷，《新唐书艺文志》传于世。